Diit 43
Pal kɛ kui̱ ga̱ŋ
(Dit Gan Kora)
1
Ga̱ŋ ɣä ɛ ji̱n lö Kuoth,
guic lukdä kɔnɛ döör
ti thil Kuoth ti,
luäk ɣä kä nɛy ti ji̱ mɛɛtdä ti
nɛy tin la̱tkɛ jiäk.
2
Kɛ ɣöö ɛ ji̱n Kuoth in
cä tëkdä lɛ̱̈ny thi̱n,
ɛŋu mi deri lo̱kni ɣä?
Kä ɛŋu mɔ ja̱lä kɛ wiee ɔ
kɛ ɣöö yɔŋ gua̱n tɛ̈r ɣä?
3
Jäk ni ɣä kä buaydu
kɛnɛ thuɔ̱kdu,
akɛ ba ɣä ben bo̱th,
akɛ naŋkɛ ɣä guäth cieŋädu
wi̱i̱ pa̱a̱mdu min rɛl rɔ.
4
Kä ɛ jɛn bä cu wä ni
wi̱i̱ yi̱kä Kuɔth,
bä wä nikä Kuoth in nhɔakä
kä tɛɛth lɔcdä.
Ɣän bä ji̱ puany kɛ diit
kɛ thom lö Kuoth ni Kuothdä.
5
Ɛŋu gaki mɔ lö tieeydä?
Kä ɛŋu /ci bit ɔ rɛydä?
Bä ŋäth ni Kuoth kɛ ɣöö bä nyɔk
kɛ mi puanyä jɛ,
ɛn luääkdä kä Kuothdä.
